<classify> Mabao ya JKT Combine yamefungwa na Abraham Mussa na Samwel Kamuntu kila mmoja aliyefunga mabao mawili, huku lile la kufutia machozi la Tembo likifungwa na Mussa Jumapili.Kocha wa JKT Combine Greyson Haule aliliambia gazeti hili kuwa kikosi chake chenye mchanganyiko wa wachezaji kutoka Mgambo Shooting, Ruvu Shooting, JKT Ruvu, Mlale na JKT Oljoro kimepania kufanya vizuri kwenye michuano hiyo.Alisema siri ya kuanza vyema michuano hiyo ni maandalizi ya mapema na kuwa na kikosi ambacho kina uzoefu mkubwa katika michuano ya Ligi Kuu Tanzania Bara.Tuna kikosi kizuri ambacho kilianza maandalizi mapema, tuna imani hadi kumalizika kwa michuano hii sisi tutakuwa ni washindi, alisema.Naye Kocha wa Tembo, Sunday Manara alisema kwa vile mchezo huo ni wa kwanza, watajipanga zaidi kufanya vizuri katika michezo ijayo.Alisema wamejipanga kuhakikisha wanafanya vizuri katika mchezo wa leo utakaochezwa kwenye uwanja Twalipo dhidi ya MMN. JKT Combine watacheza kesho dhidi ya Nyuki na ikiwa watashinda watasonga mbele kwa hatua nyingine.Michuano hiyo itaendelea hadi Juni 20, mwaka huu, ambapo kikosi bora kitakuwa kimepatikana kwa ajili ya kuweka kambi jijini Mwanza kujiandaa na michuano hiyo ya Afrika Mashariki itakayofanyika nchini Uganda baadaye mwaka huu.  <topic>: MICHEZO 